Så er første sejlads sat i kalenderen. Samsø-Aarhus Expressen sejler første tur fra Sælvig til Aarhus 3. juni.

Annonce

3. juni klokken 6.30 stævner samsøfærgen for første gang ud på ruten Samsø - Aarhus. Første tur er fra Sælvig på Samsø til Aarhus.

Derefter sejler færgen frem og tilbage fire gange. Fartplanen 3. juni ser således ud:

Sælvig: 06:30, 09:20 12:10 og 15:00

Aarhus: 07:35, 10:30, 13:20 og 16:10.

Om det er den endelige fartplan, meldes der ikke noget om på Samsø-Aarhus Expressens Facebook-side. Her lyder det således, at nærmere information følger om priser, billetkøb og sejlplan.

Bestyrelsen bag færgen har dog tidligere meldt ud, at billetprisen sandsynligvis bliver 100 kr. per overfart for en enkeltbillet med mulighed for diverse rabatmuligheder. Og at der i højsæsonen bliver fem daglige dobbeltture. Overfarten kommer cirka til at tage en time.